Pa skrivan em eus doareoù disheñvel, hervez ar pezh a zo da ober. Pa skrivan un danevell e krogan, hag e skrivan hep soñjal re en dibenn, pe er pezh a zo da choarvezhout zoken. Skrivañ a ran, ha gwelet tamm-ha-tamm ar pezh a gontan, hag e klaskan kavout un tu de lakaat da vezañ dedennus. Aesat tra pa vezer o skrivañ gant un urzhiataer, ha ma cheller distreiñ, cheñch traoù, reizhañ diboan.  Pa skrivan barzhonegoù e ran ar memetra, pe frazennoù  amañ hag ahont, traoù a blij din ar son anezho. Alies a-walch em eus ar frazenn pe ar frazennoù diwezhañ, hag e klaskan penaos erruout dar fin se. Pe choazh klask soniadoù ral a-walch, ha gwelet penaos e chellan reiñ ur ster dezho. Evel-just ez eus lod all o do ur ster diouzhtu, ha din da gavout ar gerioù de zisplegañ. Hiroch a skrivin diwar-benn se un deiz all, ha ma soñjoù diwar-benn ar sevel barzhoniezh…